Հայաստանի կոնյակ արտադրող բոլոր ձեռնարկությունները մարտ ամսից դադարեցրել են իրենց արտադրանքի առաքումը Ռուսաստան: Պատճառը նոր ակցիզային դրոշմանիշների ներդրման մասին Ռուսաստանի իշխանությունների կայացրած որոշումն է: Գրեթե բոլոր արտահանողներն էլ կանխատեսում են, որ շուկայում կոնյակ արտադրողներից առաջիկայում կմնան այն խոշոր ընկերությունները, որոնք ոչ միայն կարողանում են ապահովել արտահանման զգալի ծավալներ, այլեւ Ռուսաստանում կոնյակ պահեստավորելու հնարավորություն ունեն: